Margaret Amoakohene

Margaret Ivy Amoakohene (wɔwoo no afe 1960 Ayɛwoho 17) yɛ Ghana nwomasuanyi na Nwomanyimnyi. Ɔasom amambu ahorow ase na nwoma ahorow mu. Nna ɔyɛ Ghana High Commissioner kɔ Canada wɔ John Agyekum Kufour amambu ase. Ɔyɛ kyerɛkyerɛnyi panyin na kwankyerɛfo wɔ School of Communication Studies wɔ University of Ghana, Legon.  Mprenpren yi ɔyɛ Ɔman no apamfo kuwba. [when?]

 Ɔbra ahyɛse na nwomasua 
Afe 1960 Ayɛwoho 17 na wɔwoo Margaret Ivy Amoakohene wɔ Wenchi wɔ Bono Ahafo Mantɔw mu. Ofi Nsawkaw, Tain mansin n'ahenkurow wɔ Bono Ahafo mantɔw mu. Onyaa ne GCE Ordinary level certificate fir St. Francis Secondary School wɔ Jirapa, wɔ Etsifi Anee mantɔw mu wɔ Ghana fir afe 1974 kesi afe 1979. Ɔtoaa do kɔr St. Louis Senior High School wɔ Kumasi kenyaa ne GCE Advanced level certificate. Afe 1981 mu no, ɔkɔr University of Ghana kɛyɛɛ Bachelor of Arts degree wɔ French na Spanish kasa mu. Amoakohene nyaa ne postgraduate nwomasua wɔ University of Ghana hɔ na owiei a nna okitsa Master of Philosophy degree na Post-graduate Diploma wɔ Communication Studies mu. Ekyir no onyaa  Doctor of Philosophy degree wɔ mass communication fir University of Leicester wɔ England.

 Edwumayɛ abrabɔ 
Fitsi afe 1992, Ivy Amoakohene akyerɛ esuafo adze wɔ amansan edwumakuw ahorow wɔ Nhwehwɛmu a odzi mu, na amansan Nkitahodzi wɔ University of Ghana mu. Ɔaka noho akɔ nwoma na ɔman abrabɔ mu, a ɔsoom wɔ National Media Commission, Ghana News Agency, Ghana Broadcasting Corporation, na National Film and Television Institute kuw mu. Institute of Public Relations Ghana yɛɛ no hɔn honorary Secretary, na mampanyin edziekyir wɔ dzibew soronko mu wɔ Ghana amansan kankɔ mu. Afe 2010 mu no wɔpaaw no dɛ kwankyerɛfo wɔ  School of Communication Studies wɔ University of Ghana.

 High Commissioner to Canada 
Afe 2006 mu no,  Ɔmampanyin  John Agyekum Kufour paaw Amoakohene dɛ ɔnhwɛ head Ghana Embassy wɔ Canada do dɛ High Commissioner. Ɔhyɛɛ nwomasua edwuma ase wɔ afe 2006 Fankwa 26 mu ber ɔdze ne nkrataa kɛmaa Governor General wɔ Canada, Onyimnyamfo Michaelle Jean, wɔ ne aban mu ɔfese na tsebea wɔ La Citadel wɔ Quebec City. Dɛ High Commissioner no, ɔyɛɛ etuhoakyɛ edwuma, kor mu dze ɔboaboa ayarhwɛ ndzɛmba kɛmaa  Nsawkaw Asopitsi. Nna ɔyɛ High Commissioner wɔ Canada a ɔtɔ do ebien wɔ Kufour amambu ase na ɔsoom wɔ dɛm dzibew no mu fir afe 2006 kesi afe 2009 Kwakwar bosoom no mu.

 Council of State 
Afe 2017 Kwakwar bosoom mu no, Ɔmampanyin Nana Akuffo-Addo paaw Amoakohene kaa ɔman apamfo du-biako a Ɔmampanyin apaw hɔn ho.  25-member Council of State no na mbra mu no wɔwɔ ho kwan dɛ wɔma mampanyin no afotu.

 Nhwɛdo 

Nkyekyεmu:Ghanafo